Turkis

Turkis on pukineiksi tai asusteiksi käytettävä muokattu eläimen nahka karvoineen.
== Yleisiä turkiseläimiä ==
* chinchilla
* hilleri
* hylje
* kani
* kettu ja naali sekä niiden lukuisat värimuunnokset, yleisimmät:
**sinikettu – tarhatun naalin kauppanimike
**hopeakettu – punaketun alun perin luonnosta löytynyt värimutaatio
* kissa
* koira
* lammas
* majava
* minkki
* nutria
* orava
* piisami
* saukko
* soopeli
* supikoira
Suomessa kasvatettavia turkiseläimiä ovat: minkki, suomensupi sekä sini- ja hopeakettu.
== Valmistus ==
Luonnonturkiksia valmistetaan tarhattujen ja villien eläinten nahoista. Metsästämällä hankitut eläinperäiset turkikset ovat olleet muinoin osa neandertalinihmisen ja nykyihmisen vaatetusta. Nykyään eläinperäisiä turkiksia tuotetaan länsimaissa pääasiassa tarhaamalla, ja turkiksia käytetään tekstiilien raaka-aineina lähinnä ulkonäkösyistä.
Turkisvaate on ylivoimainen materiaali käyttömukavuudeltaan arktisissa olosuhteissa. Turkiksen eristävyys perustuu ilmaan, joka muodostaa eristeen karvojen väliin. Tätä ovatkin hyödyntäneet pukeutumisessaan monet pohjoisten seutujen alkuperäisasukkaat, kuten esimerkiksi inuiitit. Hyvin säilytettynä turkki on lähes ikuinen, mutta alkaa sopivissa olosuhteissa maatua jo 30 päivässä. Lopulta turkki maatuu kokonaan jättämättä mikromuoveja tai muita jälkiä ympäristöön. 
Luonnonturkikset voi karkeasti jakaa kierrätettyihin, willeihin ja pesäkasvatettuihin. 
 
Kierrätetyt: Suomessa turkiksen keski-ikä on yli 50 vuotta. Käytettyjä turkiksia muodistetaan ja niistä tehdään muun muassa lastenvaunuihin lämpimiä peitteitä. 
Willit: Vapaana kasvaneen eläimen turkista valmistettu turkki. Tyypillisesti metsästettyjen eläinten turkeista tehtyjä vaatteita. Lisäksi erillisenä ryhmänä ovat roadkill-turkikset, jotka on valmistettu autojen alle kuolleiden eläinten nahoista. 
 
Liikenteessä ja muissa onnettomuuksissa kuolee Suomessa noin miljoona luonnonvaraista eläintä joka vuosi. Niistä kettuja on noin 7500. Useimmiten turkki menee hukkaan. Suomessa täytyy myös ampua tuhansia eläimiä joka vuosi, jotta voidaan ylläpitää tasapainoista ekosysteemiä, suojella muita eläinkantoja ja valvoa tautien leviämistä. Myös metsästettyjen turkiseläinten turkit hyödynnetään heikosti. 
 
 
Marita Huurinaisen yhdessä Luonnonturkisyhdistyksen kanssa rekisteröity "Villi suomalainen turkis" (Wild Finnish Fur, WFF)- konsepti on kehitetty estämään näiden turkisten joutuminen hukkaan. Näin luonnonturkisten ja muiden raaka-aineiden keräilijät voivat kautta tuotteen koko käsittelyketjun osoittaa vastuunsa sen luonnollisesta alkuperästä, haltuunoton laillisuudesta ja eettisestä kestävyydestä. 
 
 
Pesäkasvatetut: Pesäkasvatustilat noudattavat suomalaista tilasertifiointia kattaen eläinten terveyden ja hyvinvoinnin, kasvatusolosuhteet, rehuhuollon, jalostuksen, ympäristönhoidon, tilahygienian sekä koulutuksen ja varautumisen poikkeusoloihin. 
 
Näiden lisäksi eläinten tiputtamasta karvasta kehitellään turkisvillatuotteita, joita hyödynnetään vaatteiden lisäksi muun muassa puhdistus- ja kiillotusvälineissä. Esimerkiksi kettuvillaa tehdään pesäkasvatustilalla kasvatetun ketun tippuneesta karvasta. Kun tämä yhdistetään esimerkiksi lampaanvillaan saadaan pehmeää, kestävää ja pelkkää lampaanvillaa lämpimämpää materiaalia. 
=== Turkkurin ammatti ===
Turkkuri osaa suunnitella, kaavoittaa, sovittaa ja valmistaa turkiksia. Turkkurit työskentelevät turkisalan yrityksissä tai yrittäjinä.
Suomessa ammattiin voi valmistua joko suorittamalla tekstiili- ja vaatetusalan perustutkinnon ammattikoulussa vaatetukseen suuntautuen, valmistumalla artesaaniksi opiskellen vaatetusalaa käsi- ja taideteollisuusalan oppilaitoksessa tai suorittamalla turkkurin ammattitutkinnon näyttötutkintona. Näyttötutkintona voi suorittaa myös turkkurimestarin erikoisammattitutkinnon.
== Turkisten vastustus ==
EU-maissa kissoista ja koirista peräisten olevien turkisten tuottaminen, maahantuonti, maastavienti, myynti ja markkinointi on kielletty. 
Lainsäädännöllisten rajoitusten ohella lukuisat muotisuunnittelijat, tekstiilivalmistajat ja vaateliikkeet ympäri maailmaa ovat vapaaehtoisesti kieltäytyneet käyttämästä eläinperäisiä turkiksia vaatteidensa materiaalina. Turkiksista mallistoissaan luopuneita muotisuunnittelijoita ja -taloja ovat muun muassa Giorgio Armani (omistaa vaateliikkeet Giorgio Armani, Emporio Group, AJ Armani Jeans ja Armani Casa), Hugo Boss, Tommy Hilfiger, Gucci ja Calvin Klein.Muotitalo Gucci hylkää aidot turkikset - eläinsuojelijat riemuissaan, turkisala pettynyt, Kauppalehti 12.10.2017
== Tekoturkikset ==
Tekoturkiksia voidaan valmistaa luonnonkuiduista kuten hampusta ja puuvillasta.http://www.vihreatvaatteet.com/turkis-vai-tekoturkis/ Tekokuituisia tekoturkiksia valmistetaan akryylistä, polyesteristä ja muista synteettisistä kuiduista, tai muuntokuiduista kuten viskoosista.
Yhden keinokarvatakin valmistamiseen voi kulua jopa kymmenen tynnyrillistä öljyä. Takit ovat useimmiten akryylia, polyesteria ja nylonia. Pesun yhteydessä esimerkiksi akryylistä valmistetusta vaatteesta irtoaa keskimäärin 1900 mikromuovihiukkasta, jotka päätyvät saastuttamaan meriä. 
Pistokokeissa on paljastunut, että monet hupuissa ja kauluksissa käytettävät karvat, joiden sanotaan olevan keinokuitua, ovat todellisuudessa aitoa turkista. Esimerkiksi supikoiran aito turkki tulee halvemmaksi kuin keinokarva, sillä suurin osa vaatteista on valmistettu Kiinassa, jossa turkiseläinten pitoa tai kohtelua ei säädellä minkäänlaisella lainsäädännöllä. 
Talvitakeissa käytettävä hupun turkisreunus ei ole vain somiste, vaan sillä on käytännön tarkoitus. Reunus luo lämpimämmän mikroilmaston kasvojen ympärille ja suojaa näin kylmältä ja viimalta. Tätä ovat hyödyntäneet pukeutumisessaan monet pohjoisten seutujen alkuperäisasukkaat, kuten esimerkiksi inuiitit. 
EU:n lainsäädännön mukaan tuotteesta on selvittävä, mikäli se sisältää tekstiilien lisäksi eläinperäisiä osia. Virheellisistä tai valheellisista merkinnöistä ei kuitenkaan seuraa valmistajille sakkoja, joten merkinnöissä on usein puutteita.
== Katso myös == 
* Tekoturkis
* Turkiskauppa
* Turkislakki
* Turkistarhaus
== Lähteet ==
== Aiheesta muualla ==
=== Eläinperäisten turkisten tuottajia ===
*Kansainvälinen turkiskaupan liitto
*Fur Commission USA
*Euroopan turkistuottajien kattojärjestö
*Suomen Turkiseläinten Kasvattajain Liitto ry
=== Eläinperäisten turkisten kritisoijia ===
*Animalian tietopaketti turkistarhauksesta
*Suomen turkistarhauksesta
*PETA:n sivut turkistuotannosta
*Fur Free Alliance
Luokka:Vaatteet